### | | | | --- | --- | | | | | --- | | **Byråd** 11. oktober 2016 Sagsnr. 710-2016-61 Dok.nr. 710-2016-332652 Sagsbehandler DPSVE | | 161.                2. behandling af Budget 2017-20 - Åbent

###

|  |  |
| --- | --- |
| Tidl. politisk behandling | BY, 13.09.16, pkt. 147 |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag godkende
budgettet for 2017-20.

Ifølge lov om kommunernes
styrelse skal Økonomiudvalget udarbejde et forslag til årsbudget med budgetoverslag
for de følgende år. Budgettet skal vedtages endeligt inden 15. oktober 2016, og
budgetforslaget skal behandles i Byrådet to gange med mindst tre ugers
mellemrum.

Budgetforslag 2017-20 blev 7.
september 2016 sendt i høring blandt de høringsberettigede brugerbestyrelser,
MED-udvalg mv. Byrådet 1. behandlede budgetforslaget 13. september 2016 og
oversendte budgetforslaget til 2. behandling.

Der er indkommet 61 høringssvar
til budgetforslaget. Høringssvarene samt et kort resumé er fremsendt til
Byrådets medlemmer. Høringssvarene er ligeledes offentliggjort på kommunens
hjemmeside.

27. september 2016 gennemgik den
politiske forhandlingsgruppe høringssvarene til budgettet. Samtidigt blev gruppen
præsenteret for administrationens forslag til tekniske ændringer i forhold til
budgetforslaget. Ændringerne er beskrevet i notatet ’Tekniske ændringer til
budgetforslag 2017-20’ af 23. september 2016.

På den baggrund er der foretaget ændringer og præciseringer
i forhold til det budgetforslag, der blev sendt i høring. I forlængelse heraf
er der indgået ’Aftale om budget 2017-20’, som alle Byrådets partier står bag.

Job og Økonomi har endvidere
udarbejdet generelle bemærkninger til forudsætningerne for budgetlægningen.

**ØKONOMI**

Aftale om budget 2017-20 er
baseret på følgende skatte- og afgiftssatser:

· Beskatningsprocent, kommuneskat: 25,7

· Beskatningsprocent, kirkeskat: 1,00

· Grundskyldspromille: 23,32

· Kommunal grundskyldspromille af landbrugsejendomme og lign.: 7,2

· Dækningsafgift offentlige ejendomme

* 11,66 promille af
  grundværdierne
* 8,75 promille af
  forskelsværdierne (bygningernes værdi)

Budgetaftalen bygger på, at
Favrskov Kommune anvender det statsgaranterede udskrivningsgrundlag for
skatterne samt udligning og statstilskud. Af notatet ’Tekniske ændringer til
budgetforslag 2017-20’ af 23. september 2016 fremgår overvejelser om valg
mellem det statsgaranterede udskrivningsgrundlag og selvbudgettering af skatter
samt udligning og statstilskud.

Budgetaftalen indebærer et
overskud på den ordinære drift på 79,2 mio. kr. i 2017. Dette overskud falder i
budgetoverslagsårene, således det udgør 68,1 mio. kr. i 2018 faldende til 51,5 mio.
kr. i 2020.

Anlægsbudgettet på det
skattefinansierede område udgør i alt 81,7 mio. kr. i 2017. Hertil kommer bl.a.
udgifter til grundkapitalindskud svarende til 3 mio. kr., således at den
samlede anlægsramme udgør 84,7 mio. kr. i 2017.

I budgetaftalen er der indarbejdet
en lånoptagelse på 10,8 mio. kr. i 2017. Lånoptagelsen vedrører ESCO-projektet
på vejbelysningsområdet, lån til betaling af ejendomsskatter samt statslige
lånepuljer. I 2017 er der budgetteret med afdrag på lån på 24,3 mio. kr.

På jordforsyningsområdet er der i
budgetperioden indarbejdet en nettoudgift på 29,5 mio. kr. Budgettet tager
udgangspunkt i en række konkrete arealerhvervelser og planlagte byggemodninger,
der kan relateres til lokalplaner, som er vedtaget indenfor de seneste par år.

Budgetaftalen medfører en
kassehenlæggelse på 1,3 mio. kr. i 2017 og et samlet forbrug af
kassebeholdningen på 127,4 mio. kr. i de fire budgetår.

Budgettet er baseret på indtægter
fra opkrævning af takster på en række områder. Taksterne fastsættes enten af
Byrådet eller ved lov. Oversigten over takster i 2017 er vedlagt som bilag.

**INDDRAGELSE**

Budgetforslaget 2017-20 har været
sendt i høring hos brugerbestyrelser, MED-udvalg mv. Som led i høringsfasen er
der i uge 37 afholdt borgermøde om budgettet.

I løbet af budgetprocessen er der
blevet lagt relevant materiale på kommunens hjemmeside.

**INDSTILLING**

Borgmesteren
indstiller til Byrådet:

1. At ’Aftale
om budget 2017-20’ herunder tekniske ændringer, det statsgaranterede
udskrivningsgrundlag samt takstoversigt 2017 godkendes.

**BESLUTNING**

***Økonomiudvalget, 3. oktober 2016:***

Fraværende:Rebecca Klausen

Indstilles godkendt.

**Bilag**

|  |  |
| --- | --- |
| Aftale om budget 2017-20 | 710-2016-324524 |
| Tekniske ændringer til budgetforslag 2017 - 2020 | 710-2016-300951 |
| Budgetforslag 2017-20 - 4. september 2016 | 710-2016-300140 |
| Takstoversigt 2017 - Byrådets 2. behandling | 710-2016-326881 |
| Generelle bemærkninger - Byrådets 2. behandling | 710-2016-327343 |